Врз основа на член 101 став (4) од Законот за задолжително капитално финансирано пензиско осигурување (“Службен весник на Република Македонија” бр. 29/2002, 85/2003, 40/2004, 113/2005, 29/2007 88/2008 48/2009, 50/2010, 171/2010, 36/201198/2012, 13/2013, 164/2013, 44/2014, 192/2015 и 30/2016) и член 120 став (4) од Законот за доброволно капитално финансирано пензиско („Службен весник на Република Македонија” број  7/2008, 124/2010, 17/2011 и 13/2013) Советот на експерти на Агенцијата за супервизија на капитално финансирано пензиско осигурување на седницата, одржана на ??.??.2017 година, донесе

**Правилник за измена на**

**Правилникот** **за постапка за избор на домашни правни лица за вршење на услуги со хартии од вредност**

**Член 1**

 Во Правилникот за постапка за избор на домашни правни лица за вршење на услуги со хартии од вредност („Службен весник на Република Македонија”бр.110/2013 и 47/2014) членот 3 се менува и гласи:

„ Домашното правно лице кое врши услуги со хартии од вредност за да учествува во постапката за избор на домашни правни лица кои вршат услуги со хартии од вредност треба да:

а) е во првите 10 домашни правни лица кои вршат услуги со хартии од вредност според обемот на тргување односно остварен промет на класично тргување со хартии од вредност за последните шест месеци пред започнување на постапката за избор, согласно официјалната статистика на Македонската берза;

б) има вработено најмалку двајца овластени брокери со најмалку 2 години работно искуство како овластен брокер и

в) има соодветен информациски, компјутерски и комуникациски систем организиран на начин со кој ќе се обезбеди точност, веродостојност и сигурност при обработката, преносот и чувањето на податоците како и организациски делови со кои се обезбедува ефикасно вршење на работите на правното лице.“

Член 3

Членот 5 се менува и гласи:

„Понудата, од член 4 на овој правилник, на домашното правно лице кое врши услуги со хартии од вредност особено треба да содржи:

 а) потврда за бројот на вработени овластени брокери со најмалку 2 години работно искуство како овластен брокер и потврда за остварен промет при класично тргување за последните шест месеци од домашното правно лице кое врши услуги со хартии од вредност, издадени oд Македонска берза;

 б) изјава од одговорно лице на домашното правно лице кое врши услуги со хартии од вредност дека ги исполнува условите согласно Правилникот за кадровска, техничка и организациона оспособеност за основање и работење на овластено правно лице за вршење услуги со хартии од вредност, донесен од страна на Комисија за хартии од вредност;

в) понуда за висината на трансакциските провизии кои ќе се наплатува за секој вид на финансиски инструмент посебно изразена како процент со две децимални места и

г) други документи, определени од пензиското друштво во поканата за доставување на понуди.“

**Член 4**

Овој правилник влегува во сила наредниот ден од денот на објавување во ,,Службен весник на Република Македонија”.

 Претседател на Совет на експерти,с.р

 д-р Булент Дервиши